Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Az elmúlt három évhez hasonlóan idén is számos panaszbeadvány érkezett a közüzemi szolgáltatók adatkezelésével kapcsolatban. A korábbi évekhez képest növekedett a panaszok száma, különösen a gázszolgáltatók adatkezelését kifogásolják az állampolgárok. A gázár-támogatással kapcsolatos panaszok többségében az állampolgárok arról érdeklõdnek, hogy jogszerû-e, hogy a gázszolgáltató, illetve a közös képviselõ tudomást szerez az érintettek jövedelmi viszonyairól. Az errõl szóló, 231/2006. (XI. 22.) Korm. rendelet tervezetét nem küldték meg az adatvédelmi biztos részére véleményezésre, ezért utólag, 2006. december 1-jén tette közzé álláspontját a rendelet szabályaira vonatkozó észrevételeirõl.
Paragraph Index: 169

Az elmúlt három évhez hasonlóan idén is számos panaszbeadvány érkezett a közüzemi szolgáltatók adatkezelésével kapcsolatban. A korábbi évekhez képest növekedett a panaszok száma, különösen a gázszolgáltatók adatkezelését kifogásolják az állampolgárok. A gázár-támogatással kapcsolatos panaszok többségében az állampolgárok arról érdeklõdnek, hogy jogszerû-e, hogy a gázszolgáltató, illetve a közös képviselõ tudomást szerez az érintettek jövedelmi viszonyairól. Az errõl szóló, 231/2006. (XI. 22.) Korm. rendelet tervezetét nem küldték meg az adatvédelmi biztos részére véleményezésre, ezért utólag, 2006. december 1-jén tette közzé álláspontját a rendelet szabályaira vonatkozó észrevételeirõl. A biztos szerint egy bonyolult, nagy adminisztrációval járó rendszer jön létre, melyben sok adatkezelõ (Magyar Államkincstár, APEH, közremûködõ szerv, szolgáltatók, közös képviselõk) vesz részt, az érintettek számára nehezen követhetõ az adataik sorsa és kezelésének módja. Az adatkezelés folyamatának részletei nincsenek átgondolva, nincs meghatározva például az adatkezelés idõtartama. A kialakított szabályozás több szempontból sincs összhangban a törvényi elõírásokkal. Nem célja az adatvédelmi biztosnak a támogatási rendszer mûködésének megakadályozása, azonban szükségesnek tartja a kialakított szabályozás felülvizsgálatát, újbóli áttekintését a hiányosságok kiküszöbölése érdekében. Javaslatot tett törvényi szabályozás elõkészítésére úgy, hogy pontosan meg legyen határozva az adatnyilvántartás, az adatáramlás rendje, az adatkezelõk tevékenysége. A törvényi szabályozási szintet indokolja az is, hogy nagy mennyiségû adatkezelésrõl és nagy állami nyilvántartás felállításáról van szó, az érintettek száma és a kezelendõ személyes adatkör kiterjedt. A szabályozás felülvizsgálatától, annak törvényi szintre emelésétõl a szociális és munkaügyi miniszter nem zárkózott el. (1824/J/2006) Több állampolgár kifogásolta, hogy a TIGÁZ Zrt. oly módon kezeli az érintettek személyi igazolványának számát és telefonszámát, hogy nem tünteti fel az adatlapon az adatszolgáltatás önkéntes voltát, valamint az adatkezelés célját.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes